
إن الحمد لله نحمده ونستعينه ونستغفره» 

ونعوذ بالله من شرور أنفسنا وسيئات أعمالناء من يهده الله فلا مضل 
له» ومن يضلل فلا هادي له. وأشهد أن لا إله إلا الله وحده لا شريك 
له. وأشهد أن محمدًا عبده ورسوله -صلى الله عليه وسلم-. بلغ 
الرسالة» وأدى الأمانة» ونصح للأمة فما ترك خيرا إلا ودلنا عليهء وما 
ترك شرًا إلا وحذرنا منه» فصلاة وسلامًا دائمين من رب العالمين على 
أشرف المرسلين محمدٍ -صلى الله عليه وسلم-, "يا أَيّهَا الَّذِينَ آمَنُوا 
انوا الله حَقَّ ثُقَاتِهِ ولا وتن إلا وان مُسْلِمُونَ" آل عمران: 2٠١”‏ 
أما بعد أحبتى في الله 

من رحمة الله -عز وجل- بالخلق كما نكرر دائمًا وأبدًا أن الله -عر 
وجل- لم يتزكهم سدى» بل أرسل إليهم الرسل وأنزل إليهم الكتب» 
هذا من رحمته ولطفه وكرمه ومئه -سبحانه وتعالى-أنه لم يتركنا سدی» 

ولم يتركنا هملاء ولكن عرفا الطريق وبيّن لنا حتى لا يكون لأحدٍ بعد 
الرسل وبعد الكتب لا يكون لأحدٍ حجة على الله -عز وجل-. 

لله -عز وجل- بين لنا الطريق» ووضح لناء وهدانا النجدين, 
فالإنسان يرى ويختار على بيّنة كما قال ربنا -سبحانه وتعالى-: "وَمَا 
گان الله مضل قَْمَا بَعْدَ إِذْ هَدَاهُمْ حم يُبَيْنَ هم ما يَتَقُونَ" التوبة: 
٥‏ أي: هو يهديهم اول ثم يبين هم طريق الضلال ثانياء ويحذرهم 
ويعلمهم كيف يتقون طريق الضلال ثم هم يختارون طريق الضلال 
والعياذ باللّه. 

فمن رحمة الله -عز وجل-لابد أن يفرح الإنسان بالقرآن, أن هذا 
القرآن محفوظ, أن الله -عز وجل- حفظ هذا القرآن من التغيير» وأن 
الله -عز وجل-قيّض رجالا حفظ سنة البي -صلى الله عليه وسلم-, 
أكرر دائمًا هذا المعنى؛ حتى يكون المؤمن على فرح دائمًا من هذه 
النعمة العظيمة. ۰ 

معنا اليوم سورة من كتاب الله -عز وجل-» هي سورة قصيرة آياتها 
ثلاث آيات لكن احتوت على المعانن العظيمة, هذه السورة كما قال 
الإمام الشافعي: "لو تدبر فيها المسلمون لكفتهم". سورة العصر. 

يقول الله -عز وجل-: بسم الله الرحمن الرحيم "و وَالعَصْر * إن الإنسَانَ 
في خُسْر * إلا الَّذِينَ آمَنُوا وَعَمِلُوا الصّالاتِ وَتَوَاصُوًا باق وو 
بالصير" العصر .":1١‏ 





هذه السورة أول ما بتفتتح أول آية في السورة تفاجاً أن الله -عز وجل- 

يقسم» والملك -سبحانه وتعالى - لا يحتاج إلى قسم, فإذا أقسم فإنه 

يقسم بعظيم أو يقسم بشيءٍ يغفل عنه الناس؛ فحت ينبهنا الله -عز 

وجل- إليه 

أول لا تفتح السورة تفاجأ بقسم من الملك -سبحانه وتعالى - ويقول: 

'وَالْعَصْرٍ * إِنَّ الإِنسَانَ لَفِي خُسْر" ما معنى كلمة العصر؟ 

يعني ايه كلمة العصر؟ العلماء وقفوا عند هذه الكلمة وقفات طويلة, 

إن عشان نفهم كلمة العصرء نفهم ايه سبب خسارة الإنسان؟ وكيف 
بنجو الإنسان؟ ثم النظر في السورة التي قبلهاء والسورة التي بعدهاء 

بتضح لا أهم أسباب الخسارة» وكيف ينجو الإنسان من هذه الخسارة. 

« العصر قيل: اللي هو العصرء توقيت العصر آخر وقت اليوم, 
اليوم بيخلص في المغرب والليل يبدأ؛ آخر وقت اليوم اللي هو 
العصر. 

© وقيل العصر: كل الأزمنة» وكل الدهور» من يوم خلق الله -عز 
وجل- الزمان إلي أن تقوم الساعة كل ده عصرء وخاصة آخر 
التوقيت. 

تخيل كأن ربنا -سبحانه وتعالى - أنت بتفتح كده السورة لقيت اليوم 

بيخلص, لقيت الشمس خلاص بتغرب, لقيت الزمان خلاص بينتهي› 

خلاص قاربنا على النهاية, كأنك داخل صالة الامتحان في آخر عشر 

دقايق وكل الطلبة قاعدين منهمكين وكله قاعد بيحلء فتفاجاً إن ربنا 

-سبحانه وتعالى--يقسم إن في آخر التوقيت ولم يبقى إلا حظات وينتهي 

الابتلاء وينتهي الامتحان. 

ثم يخبرنا الله -عز وجل- بنتيجة حتمية قطعية لهذا الامتحان أن أغلب 

الناس خسرواء أغلب الناس رسبوا "إن الإنسَانَ" استغراق أو جدس 

اللإنسان» أغلب الناس خسرت في الامتحان, كإن النتيجة, أنت قاعد 

مستني خلاص فاضل لحظات والامتحان يخلص. 

لذلك قيل إن العصر من معانيه: إنك بتعصر حاجة, العصير اتسمى 
عصير؛ لأنك بتعصر الفاكهة فتنزل اللي فيهاء عصر الثياب إنك تضغط 
على الثياب فتنزل ما فيهاء فكأن الزمان لابد أن تعصر أنت الزمان أو 
يعصرك الزمان» إما أن تعصر أنت الزمان فتستخرج كل طاعة في كل 
لحظة أو يقطعك الزمان ويعصرك الزمان ور بك وأنت لا تشعر. 






لذلك تفهم حديث النبي -صلى الله عليه وسلم-: 
امن حَلَفَ على بين كاذِبة -بعد العصر- يَفْمَطِعَ بجا مال رَجْلٍ ملم 
-أؤ قال: أخيه- لقي الله وهو عليه غضبان"' فالعلماء بيقولوا طب 
ما أي يمين كاذبة سواء بعد العصر أو غير العصر جريةء ذنب عظيم, 
لكن بعد العصر المفروض ده التوقيت اللي في آخر اليوم اللي بتدشغل 
فيه ده آخر وقت الامتحان» أنت مشغول بالطاعات, مشغول بالذكر, 
أنت قاعد المفروض الآن مشغول بنهاية الامتحان, بنهاية اليوم أنت 
هتسلم ورقة اليوم» خلاص ورقة اليوم هتترفع» تقوم تحلف كذب! لذلك 
ابن حجر بيقول: "لأن الأعمال بالخواتيم» وانشغل في الخواتيم بالكذب 





١‏ صحيح البخاري 

وبالدنيا" بدل ما يدشغل» تخيل أنت داخل واحد في صالة الامتحان 
وفاضل عشر دقايق وماحلش في الورقة وقاعد بيلعب! ده مستهزئ» 
ده بدل ما في آخر اللحظات يبكي ويتضرع عل الله -عز وجل- أن 
لذلك ساعة الاجابة يوم الجمعة آخر ساعة بعد العصر قبل المغرب, 
آخر ساعة في اليوم ليه؟ المفروض المؤمن في اللحظة دي بيصل إلى 
قمة التضرع» خلاص هيسلم ورقة يوم الجمعة» هيسلم الأسبوع كله 
هيترفع خلاص ويبدأ الأسبوع الجديد فيدعو ويتضرع فربنا يستجيب له 
هنا عشان يغفر له بقية الأسبوع. 

يبقى العصر إنك لازم تعصر الزمان, الزمان بيعدي, لذلك كان بعض 
السلف يقول: "م أفهم هذه السورة إلا حينما رأيت بائع ثلج" واحد 
معاه تلج بيبيعه "يسير ويقول أيها الناس ارحموا من يذوب رأس ماله" 
اشتروا مني بسرعة التلج لو ساح خلاص» ارحموا من يذوب رأس ماله 
"فلما سمعتها تذكرت العصر" خلاص العصر بيخلص, الوقت بيخلص, 
الزمان بينتهي» فيقول: "فتحسرت على نفسي" عرفت إن الزمان 
بيخلص» الوقت بيمر. 

تخيل أول لما اتولدت واتحطت جنبك ساعة بتعد عليك اللحظاتء أنا 
أتعجب كيف بحتفل الناس بمرور سنة على عمرهم؟ ده المفروض يقعد 
بعد السنة دي يبحث اقتربت من القبرء الوقت بيمرء العجيب إن ربنا 
بيقول: 'وَالْعَصْرٍ" أي: بعد مرور كل هذه الأزمنةء أو 'وَالْعَضْر" على 
مر الدهور, أو 'وَالْعَصْر" بعد أن قارب وقت انتهاء الامتحان» يقول 
الله لم ينجح أحد؛ "إن الْإِنسَانَ لفي حشر" والعجيب إن هو بيفرح 
عادي إن مرت عليه السنة لا يحاسب نفسه. 

يقسم الله إن على مدار الأزمنة» على مدار الدهور والوقت بينتهي إن 
أغلب الناس في خسارة "إن الْإنسَانَ لَفِي حشر" خطورة الزمان» لذلك 
كان شعار بعض السلف لا يجي حد يقوله أريد أن اسألك» عايز أتكلم 
معك» يقوله: "أوقف الشمس" ما هو الزمان بيمر» أوقف الشمس 
عشان أعرف أتكلم معاك "فإن لم توقفها انطلقت" كانوا يحرصون على 
الوقت» وروي إن كان الصحابة كانوا يتواصون بعد ما خلصوا مجلسهم 
وهم ماشيين يوصُوا بعض بسورة العصرء بيذكروا بعض بقيمة الزمان 
هتعمل ايه بعد ما هتمشي من اجلس؟ هتعصر وقتك عصرًا؟ هتستخرج 

ما فيه من أعمال؟ لذلك اللي بينجو في السورة "إلا الَذِينَ آمَنُوا وَعَمِلُوا 
الصالخات" مش وعملوا صالخحًاء عملوا كل الصالحات اللي يقدر عليها 

لذلك ابن عباس بيقول في تفسير قول الله -عز وجل-: "إا تعد ب 
عدا" مريم : ٤‏ عمرك بيتعد بايه؟ قال: يالف" عمرك محسوب 
بعدد الأنفاس؛ فتاخد شهيق يبقى أنت خلّصت ومتعرفش تطلع الزفير 
تموت» العمر مش محسوب حت بالسنين ولا بالأيام, لأ بمجرد النفس 
"نا تعد ََمْ عَدَاا كل واحد معدود له عدد الأنفاس اللي هياخدها من 
7 إلى أن بموت, أمر محسوب. 

نسَانَ في خُسْرٍ" يؤكد الله -عز وجل- بالتأكيد "إن ن" واللام 
نسَانَ في 2 خر" مقالش إن الإنسان خسران» قال: "إن 
خسر" الخسارة بتحيط بك من جميع الجوانب؛ كأن انسان 

قع في خسر کده. 

9 الإنسَانَ لَفِي خُسْر" خسارة بتحيط بيك» بمعنى كل اللي حواليك 
بيساعدك إنك تخسرء أغلب اللي حواليك بل أقرب الناس ليك 
للأسف قد يكون له دوز في خسارتك, "إن الإنسَان في حشر" حاط 

لذلك لما تشوف السورة اللي قبل سورة العصر "اکم التَكَائْرُ * حى 
رتم اْمَقَابرَ" التكاثر :”:١‏ والسورة اللي بعد سورة العصر 'وَيْلٌ 4 
رة مره * الي جْمَعَ مالا وَعَدَدَمُ * يحب أن مَالَهُ أَخْلَدَه" 
الهمزة ١‏ :۳ جد خاصيتين في السورتين, فهي سورة بين بين السورتين, 
السورتين اللي قبل سورة العصر وبعد سورة العصر تعرفك أهم أسباب 
الخسارة, وذكرت سببين : 

١-السبب‏ الأول: الانشغال بالناس» ما هو 'أََْاَكُمُ التَكَاثْرُ"؟ 
"التَكَائْرُ" يعني عايز يكاثر الناس, التكائر ما بين الاتنين» يعني عايز 
يقول للى قدامه "أا أَكْثَرُ منك مَالَا وَأَعَرُ نَقَرَاا الكهف: 4 ”", ده كل 
هدفه في الحياة» هو كل اللي شاغله» مشغول عايز يبقى أحسن من ده» 
وأفضل من ده ومعه عربية أحسن من ده وتليفون أفضل من ده» هو 
عايز يبقى أكثر من الناس مالا وولداء كتير من الناس يبقى راضى ي أول 
لما جاره أو صديقه أو قريبه يبقى معه أكتر منه يتضايق» طب ما أنت 
كنت راضي فيكاثره "فاكم التَكَائْوُ". 

؟-وسورة الهمزة مشغول بالناس بيستهزئ بيهم» قاعد بيتريق على ناس 
ويستهزأ بالناس. 

فانشغل الأول مكاثرًاء وانشغل الثاني مستهزتاء انشغل الأول مكائرًا 
عايز يبقى أكتر منهم. وانشغل الثاني مستهزنًا, ده أول سبب للخسارة؛ 
إنك قاعد مشغول بالناس» تاي سبب جمع الدنيا. 

"فاكم التَكَائْرُ" قاعد بيجمع, والتانن "الذي حْمَعَ مالا وَعَدَّدَهُ" أهم 
سببين للخسارة» مشغول 00 وجمع الدنيا ولا يشبع, لدرجة إنه وصل 
في مرحلة في سورة المزة "سب أن مَالَهُ أَخْلَّدَهُ" معتقد إن الفلوس 
كجايه علد يعد و 
عشان يعيش أكتر, وکل ما يجمّع مال أكتر يظن أنه يعيش أكثر. 
سورة التكائر قالتله هتتسأل على كل حاجة جمعتها "سال يَؤْمَئْذٍ عَنِ 
التعيم" التكاثر:٠8/,‏ سورة الحمزة قالتله بعد ما هتتسأل عن النعيم هتترمى 
في الحطمة "لذن في الْحْطَمَة" الممزة: ٤‏ "الْخُْطَمَةُ" اللي هتكسره. 
هتحطمه. 

وبيتريق علیهم» كان بيكسّر نفسيتهم, كان بيكسّر مشاعرهم» كان 
بيجرحهم فيتكسر في جهنم -والعياذ بالله- زي ما كان بيحطم الناس 
ويستهزئ بحم يلقى في الحطم والعياذ بالله. 

ما بين السورتين ربنا بيقولك فيه نموذج مشغول بالناس أيضًا ولكن 
ينجو. طب ازاي؟ ازاي ما أنا كده كده مرتبط بالناس! 

قالك انشغل بالناس أن تنصح هم "وَتَوَاصَوا باق و وَتَوَاصّوًا بالصّيرٍ" 
أنت كده كده عايش وسط الناس مش هينفع تتركهم وتمشيء, ده ربنا 
بيقولك: "إن من زوا جك َأَوْلَادِكُمْ عدوا کہ" التغابن: 4 ١‏ يعني قد 
يكون سبب خسارتك زوجتك وأولادك, إن ل تبدأ هم بالنصيحة بدأوا 
هم معك بالخسارة, كذلك الناس لو أنت مكنتش المغيّر هما اللي 
هيغيروك. 

'وَالْعَصْرٍ" لابد أن تعصر الزمان» الوقت بينتهي, أصلًا وقت العصر 
يقال إنه اتسمى العصر؛ لأن خلاص اليوم بيتعصر معدش فيه غير آخر 
شوية» فاخر وقت موجود في اليوم ده خلاص ده عصارة اليوم بعد ما 
اليوم خلاص بيخلّص آخر ما فيه م 7 النهايةء استشعار 


3 


خلاص انتهاء وقت الامتحان, "إن الإنسَانَ في حشر" ل ينجح أحد. 
"إل الْذِينَ آمَنُوا" دايا لما يحى الاستثناء ده 57 إن العدد قليل» يعني 
لو الفصل فيه ٠٠١‏ واحد, مدرسة فيها ٠٠٠١‏ طالب فكله مستني 


النتيجة. فيطلع المدير يقول النتيجة لم ينجح أحد فالكل يبكي فيقول 

المدير إلاء المدير يقول إلا متوقع مش هينفع يقول إن لم ينجح أحد إلا 
تسعين واحد لأ كان هيقول كله نجح إلا عشرة, فدايًا المستثنى قليل؛ 
ينجو من كل ألف واحد» ويسقط تسعمائة وتسعة وتسعون في جهنم, 
نسبة مرعبة. 

تخيل ها ربنا يقول: "إن الإنسَانَ لَفِي حشر" الكل يبكي, "إلا" إلا مين 
يارب عشان أنجو؟ "إلا الَّذِينَ آمَنُوا وَعَمِلُوا الصّالحات وَتَوَا صو بالق 
وَتَوَاصّوًا بالصّيرٍ" تعال نشوف أسباب النجاة في السورة. 

أسباب النجاة من السور اللي قبلها: ألا تدشغل بالناس مستكثرًا ولا 
مستهزتًاء لا تدشغل إنك تكاثر الناس» ولا تدشغل إنك تستهزئ 
بالتاس».وداعا السبب الأولان بيؤدي للتان» اللي بيدشغل بالناس عايز 
يبقى أكتر منه بعد ما بيبقى أكتر منه يروح يستهزئ به» خلاص ما هو 
بقى معاه قوة عليه فيستهزئ به. لذلك من أول المعاصي اللي وقعت 
في بني آدم "وال عَلَيْهِمْ نَا ابي آد دم بالق إِذ قَربَا فرْبَاَا فَتُقْيَلَ مِنْ 
أحدها و يُتَقَئّنَ مِنَ الآحر قَالَ لأَفْلَنّكَ" الائدة:۲۷» كان مشغول 
بأخيه» وني بعض الروايات كما ذكر الإمام الطبري قال: "تسير بين 

الناس يقولون تُقبّل منك ولم يُتقَبل مني! والله لأقتلدك" أنت عايز الناس 
تقول عليًا ايه؟ أنا أقتلك عشان ميبقاش فيه حد كويس. 

زي 'أَخْرجُوهُم مّن فَرْيَمَكُمْ" الأعراف: 28١‏ عشان ميبقاش الناس 
بتعايرنا إن فيه ناس نضيفة موجودة فأنا هقتلك» زي "اقْتُلُوا يُوسْفَ أو 
اطْرَحُوةُ أَرْضًا" مش قادرين يعملوا اللي بيعمله يوسف من البر» خلاص 
"افوا يُوسْفَ أو اطْرَحُوةُ أَرْضًا يَخْلْ لَكُمْ وَجْهُ أَبِيكُم" يوسف:٩.‏ 
الانشغال بالناس قد يؤدي إلى قتله. عايز تكاثر الناس» الغل والحسد 
لا بيسيطر على إنسان لا يرى شيء في الدنيا إلا أنه يكاثر هذا 
الشخص, عايز يبقى أكثر منه. وبعد ما يبقى أكثر منه يهمز به ويلمز 
به» الهمزة اللمزة» خلاص ويجمع المال ويظن أن هذا المال يخلده في 
الدنياء دي الأسباب؛ الانشغال بالناس مكاثرًا أو مستهزنًا سورة 
التكاثر» وسورة الحمزة أو جمع الدنياء دي أسباب الخسارة. 


طب أسباب النجاة داخل السورة؟ 
طبعًا من أول لحظة "وَالْعَصْر" استغلال كل لحظة في حياتك: 

قال النبي -صلى الله عليه وسلم-. صلوا عليه -صلى الله عليه وسلمه- 
: 'نغمَتانِ مَعْبُونْ فيهما كثيرٌ مِنَ الاس" يعني ايه مغبون الأول؟ 

يعني واحد غبن في حاجة؛ العُبن غير الخسارة» الغبن أفحش من الخسارة, 
يعني لو واحد معاه عربية مغلا بمائتين ألف وباعها بمائة وسبعين ألف ده 
نقول خسر فيهاء إنما لما يبقى عربية بمائتين ألف ويبيعها بعشرة آلاف 
نقول ده عبن في العربية» الغبن: الخسارة الفاحشة. 

لذلك فيه حاجة في الفقه اسمها خيار الغبن, إن البائع لو بيبيع ومعندوش 
خبرة واتضحك عليه وخسر خسارة فاحشة نرجعله السلعة بتاعته؛ لأنه 
يبقى سفيه» المفروض يحجر عليه أصلاء اللي يبيع حاجة بغبن ده 
المفروض يكون سفيه مايبعش, لذلك لما بعض الصحابة أصيب في غزوة 
من الغزوات في رأسه منقذ ابن حبان وأصابته لوثة, يعني كان أصابه 
شيء في عقله وكان يحب البيع» فكان يروح يبيع فالناس تضحك عليه 
فأهله حجروا عليه؛ منعوه من البيع. فراح اش: للبي -صلى الله 
عليه وسلم- يحب البيع لكن مابيعرفش يبيع, فقال البي -صلى الله 
عليه وسلم- قاله اشترط أثناء البيع قال: قل "لا خلابة"" ولي الخبار 





1 مج البخاري 
0 صحيح البخاري 

ثلاثة, لا خلابة يعني محدش يضحك عليًا أنا واخد إذن من البي - 
صلى الله عليه وسلم- واللي هيضحك علي قدامي ثلاث أيام أراجع 
أهلي عشان أرجّع البيع, الشاهد إن اللي يبيع غبن ده سفيه يحجر 
عليه. 


يف 


البي -صلى الله عليه وسلم- يقول في كثير من الناس معاها نعم بتبيعها 
بالغبن» ما هي يا رسول الله؟ قال: "الصِّحَةُ والقراغ"؛ الوقت 
والاستطاعة, الليل جه الساعة جت 141.1۲ ١٠١‏ بالليل لغاية الفجر 
أنت عندك وقت وتقدر تقوم تصلي قيام ليل ومتصليش قيام ليل أنت 
كده غبنت» كده المفروض يُحجر عليك» كده الإنسان الأوقات اللي 
بتضيبع بدوں وگ ده مغبون» وقت واستطاعة مکن يذكر ربنا ممكن 
العالمين, أي شيء. 

لذلك عمر بن الخطاب يقول: "لا أحب أن يلس الرجل سبهللة, لا 
في اھر دين ولا في أمر دنيا" "وكان عمر بن الخطاب يعجبه الرجل ت 
يشوف واحد كده يحس إنه رجل- فيتتبعه, فإذا علم أنه لا في أمر 

دين ولا في أمر دنيا وقع من عينه", خلاص ده معدش ينفع» مش 
هاستعمله. 

لذلك يقول الله -عز وجل- حتى للنبي -صلى الله عليه وسلم -: "ذا 
فَرَعْتَ" الشرح:7: أول لما توصل لرحلة الفراغ أي كان الفراغ بعد 
جهاد» بعد صلاة» بعد طاعة» بعد عمل دنيوي» بعد الدعوة إلى الله 
مينفعش المسلم بمكث في الفترة دي طويلا. فترة الفراغ دي؛ لذلك 
قاله: "قإذا فْرَعْتَ" ماقلوش ثم انصب» "فَإِذًا فَرَعْتَ فَانصَبْ" مباشرة, 
ومش فإذا فرغت فسمي الله بقى وابدأ فكر في عمل جديد, انصب, 
اجتهد على طول» اخرج من عمل إلى عمل» متنتظرش هتعمل ايه 
لذلك أحد التلامذة اللي كان بيطلع الأوائل في الكليات» طالب 
الجامعات كان بيطلع الأول على الدفعة فقام دكتور في الجامعة عايز 
يعرف الناس ايه السبب إن ده بيطلع الأول» ومكنش متفق معاه ولا 
حاجة لكن هو فاهم؛ لأن الدكتور ده كابد وعرف ايه سبب إنه يطلع 
الأول» فوقف الطالب قدام الناس» قاله قل لي يا ابني: أنت يوم التلات 
بعد العصر عندك ايه؟ قال له: عندي كذا وكذاء قاله: يوم الخميس بعد 
المغرب؟ قاله: عندي كذاء قاله: والجمعة بعد العشاء؟ قاله: عندي كذاء 

قاهم: هو عشان كده بيطلع الأول» عشان مفيش حاجة اسمها وقت 
فراغ» كل وقت عارف هو بيعمل ايه» هو بيحدد هيعمل ايه كذلك 
الأوائل يوم القيامة عارفين هم بيعملوا ايه» معندهمش وقت ضايع, 
معندهمش وقت فراغ. 


"قَإِذَا فَرَعْتَ فَانصّبْ" وخلي هذا النصب طلب لرضا الله حتى لو 
عمل دنيوي أحسن فيه» وأتقن فيه. وتقرب به إلى الله "فإذا فَرَعْتَ 
فَانصّبْ * وَإِل رَبَكَ فَارْعَبِ" الشرح۸:۷» خلي كل رغبتك الداخلية 
إلى الله -عز وجل-» كل مشاعرك تتجه لرضا الله -عز وجل- "وال 
ربك فَارْعَب". المؤمن لا يحكث في هذه الفترة طويلاء لو أصيب بما على 
طول يفزع, ازاي قاعد مورهوش حاجة. 

"نعْمَتانِ مَعْبُونَ" مغبون, أنا عايزك تتخيل مشهد اللي معه عربية بمتين 
ألف وبيبعها بخمسة آلاف» هو ده الناس اللي معها وقت وصحة 
ومبتعملش بيها حاجة نازل يضيع وقت. ده بالظبط ده هو الغبون» ده 
اللي المفروض يحجر عليه إنه بينفق هذه الأثمان الغاليةء اللي يوم القيامة 
هيتحسر» هيتحسر على اللحظة» ده من عجيب فقه الأئمة, قرأت 

الإمام ابن المبارك سّئل سؤال فقهي, مسألة فيها خلاف: لو المأموم 
دخل على الإمام والإمام في السجود هل ينتظر ولا مينتظرش؟ المسألة 
فيها حديث ضعيف. إن اللي يدخل يدرك الإمام أي كان وده الراجح 
إنه يدرك الإمام, الشاهد ابن المبارك بيسألوه بيقولوا: لو واحد دخل 
على الإمام ولقاه ساجد يستنى لا يرفع من السجود ويقف للركعة ولا 
ينزل يسجد؟ ما هو كده كده الإمام هيطلع فاستناه وخلاص وكده كده 
الركعة راحت عليًا؟ ولا انزل أسجد؟ قال: "فليسجد. وما يدريه لعلها 
أن يغفر له بسبب هذه السجدة" وما يدريه, دي ممكن تبقى آخر 
سجدة, ممكن يتغفر له سببهاء قال فليسجد. يلحق بسرعة السجدة. 
كل طاعة بتعدي» لما كانت الجنازة تعدي كان يبكي ابن عمر يقول: 
"كم فرطنا من قراريط" قعد يضرب الحصى في الأرض ندمان, كل جنازة 
عدت حاسس أنه ضيعهاء كان عايز بمشي وراهاء ده كان شعور 
الصحابة وشعور السلف بمرور الأوقات» هو بيعتصر إن الوقت بيعدي» 
ده ابن الجوزي بيقول: "ثمنيت أن كل نفس لي خزانة أضع فيها 
الحسنات" مش عايز يعمل حسنات في الساعة» عايز يعمل حسنات 
بعدد الأنفاس» كل نفس يبقى خزانة يضع فيها الحسنات. 

بعض العلماء المعاصرين مقسم اليوم بتاعه كل تلت ساعة بيعمل حاجة» 
وأنا رأيت ذلك بعيني تروح له تلت ساعة تلاقيه بيجلس مجلس علم, 
التلت ساعة اللي بعدها مجلس آخرء التلت ساعة اللي بعدهاء أنت 
ممكن تقعد تلات ساعات وتلاقي ايه اللي حصل؟ احنا صلينا العصر 
وبعدين لقينا المغرب أذن, مغرب ايه؟ ده احنا النهاردة الجمعة بنحس 
إن بكرة الخميس, إن الأسبوع بيمر ولا نشعر, لكن اللي بيعصر الوقت 
عصرًا يعرف قيمة كل لحظة, يراقب الشمس قاربت على الغروب ده 
ميعاد الأذكار, ده ميعاد القيام» ده ميعاد الصلاة, ده ميعاد الذكر, ده 
ميعاد صلة الرحم» ده ميعاد خدمة الناس وإطعام المساكين» ده معاد 
العمل؛ أنه يعمل ويأكل من عمل يده» ده المؤمن معندوش حاجة ا مها 
وقت فراغ» "إلا الَذِينَ آمَنُوا وَعَملوا الصّالَاتِ وَتَوَاصُوا باق وَتَوَاصّوا 
بابر" نفصّل فيهم بعد جلسة الاستراحة, أقول قولي هذا وأستغفر 


الله لي ولكم. 


الحمد لله وحده» والصلاة والسلام على من لا نبي بعده محمد-صلى 
الله عليه وسلم-؛ 

"والعصطر* إن الإنسَانَ في + حشر" أقسم الله -عز وجل- حتى لا يشك 
أحد, ولا يرتاب أحد. ولا دل أحد على قيمة الزمان اللي بيمر 
وبينتهي الوقت إن أغلب 5 2 إلا مين يارب؟ "إلا الّذِينَ 
آمَنُوا وَعَمِلُوا الصّالحّات وتو صا باحق و َتَوَاصّوًا بالصبر" العجيب إن 
ربنا مقالش "إن الْإِنسَانَ فى لد شر" إلا الذي آمن وعمل صالخًا ووصى 
بالحق ووصى بالصبرء ربنا مقالش كده مع إن كان السياق يحتمل كده. 
إن هو إن الانسان لفي خسر إلا الذي آمن, قال إلا ايه؟ "الذي بن" أول 
سبب النجاة الاجتماع؛ البيئة الصالحة» أهل المساجد» أهل الدين, 
الصحبة الصالحة. 

أول سبب النجاة» وكأن ربنا بيقولنا الأصل إن الانسان مش هينجو 
ا أنت في طلب الحداية بتقول "اهُدتا الصَّرَاط الْمُسْتَقِيه" 
الفانحة: ". 

يبقى أهم أسباب الخسارة؛ البعد عن بيئة الإيمان, البعد عن الصحبة 
الصالحة» النصيحة الوحيدة اللي أعطاها ا إلى القاتل, إلى قاتل المئة؛ 
قاله: "انطلِق إلى أَرْض كذا وكذاء فإف جا أناسًا يَعْبُدُونَ الله فاغيل ال ا 

ب 


معهُم. ولا تزجع إلى أَرْضِكَء فإكا أَرْضٌ سَوءٍ"؛ عايز ينقله من الخسارة 
للنجاح. 

قبل ما يقوله: "منوا وَعَمِلُوا الصّالحَاتٍ وَتَوَاصّوًا باحق وَتَوَاصّْ 
بالصير" هو لسه في الأول قاله ل >" قاله خليك مع الذين دول 
وأنت بعد كده هتمشي لوحدك, وقاتل المئة فرقت معه شبرء يعني لو 
كان اتأخر شوف بقى قيمة العصرء قيمة الوقت, لو كان اتأخر وهو 
ماشي ده الشبر ده تقريبًا الخطوة بتاعة الرجل تقريبًا ‏ أشبار, يعني لو 
كان اتأخر تلت خطوة كان دخل النار» شبر واحد فرق معاه وهو ماشي 
في نص الطريق مات» فربنا نزّل الملايكة تقيس ما بين مكان الموت 
ومكان الأرض الصالحة, ومكان الموت ومكان الأرض الفاسدة وجدوه 
أقرب إلى الصالحة بشبر. 

زي ما يقولك ابن المبارك بيقولك الحق ولو سجدة, أدرك ولو تسبيحة, 
مفيش حاجة امها ال موضوع خلص» عندنا القضاء الحاجة اللي تفوتك, 
كان النبي -صلى الله عليه وسلم- إذا فاته حزبه أو نام عنه حزبه من 
الليل قضاه بالنهار؛ قيام الليل» شوف ولو شبر إياك إنك أنت تتأخر 





* مج مام 

إياك إنك تتأخر, اللي "مع الآذان ينزل حتى لو بعد كدا الإقامة, ينزل 
ولو بعد الصلاة يصلي في المسجد, يعود نفسه على ذلك كتير من 
الناس مقايبسها مختلفة اللي هيمشي مع تقييمات الناس هيضيع» لذلك 
يقول أحد السلف: "فاتتني تكبيرة الإحرام فعرّاني واحد» ولو مات لي 
ولد لعزاني مائة ألف!" بيقول هو بيستنكر ازاي تفوتني تكبيرة الإحرام 
واللي يعزيني واحد بس! ازاي مع إن أنا مشهور أنا لو ابني مات ميت 
ألف واحد هيعزوني؛ شوف إن الناس ممكن تغبر طريقة تفكيرك في الحياة, 
فأنت لازم تروح لبيئة صالحة تساعدك إنك تبحث عما ينفعك» 
متضيعش وفتك. 

١‏ -عشان متخسرش في السورة؛ استغلال كل لحظة في حياتك. 
؟-"الَّذِينَ" اللحاق بالبيئة الصالحة وبالتالي البُعد عن البيئة الفاسدة, 
طول ما أنت بتحاول وأنت في البيئة الفاسدة أنت عامل زي اللي 
بيغتسل وهو في المستنقع كل ما يتطهر كل ما ثيابه يصيبها النجس, 
لازم تترك, أول كلمة قاله اترك, الكلمة اللي احنا مش عايزين نسمعهاء 
الكلمة اللي تقيلة على قلوبنا كلمة اترك, لكن دي سبب النجاة الأول 
اترك أرضك "فإهًا رض سَوء". 

"إلا الَّذِينَ آمَنُوا وَعَمِلُوا الصّالَاتِ" الإيمان اللي هيغير نظرتك عن 
الوقت» الإبمان هو اللي هيخليك تعرف قيمة الجنازة اللي معدية, 
هتتخيل» الإعان هيخليك تتخيل منظر الجنازة ماشية جبل أحد حسنات 
ماشي, الإعان هيخليك تتخيل مشهد المربض أنه جنة بتمشي فيها 
وأنت رايح تزوره الإيمان هيخليك تتخيل الأذى اللي بتشيله من 
الطريق إنك بتترقى في سلم الإيمان, الإيمان هيغير نظرتك عن أفعالك, 
عن أوقاتك» الإبمان هيخليك تغير جدول مواعيدك» معدتش بتقول 
للناس الساعة تلاتة وأربعة وخمسة وخمسة إلا ربع» لأ هتقول للناس 
المغرب» بعد العصرء, بعد الفجر. كلامك ومواعيدك ومصطلحاتك 
ومفاهيمك هتتغير؛ ده الإان» إنك ترجع تان تتعامل یما يريد الله -عز 
وجل-» كأنك أنت خلاص بتمسح طريقة التفكير القديمة وبتسزل طريقة 
تفكير جديدة تمامًا. 

"الَّذِينَ آمَنُوا" أول ها الإمان جه. انطلق في الأعمال 'وَعَمِلُوا 
الصّالحّات" كأن مشهد واحد كان نايم في البيت والبيت بيولع» أول 


و 
أ 


حاجة | 1 أنه هى -5 "آمَنوا" "وء لا الصّالحّات" 

الصالحات من الإصلاح؛ أنه أصلح الفساد. أنه قاعد يجري بحاول, 
انطلق في كل الأعمال الصالحات. 

۳-لازم يصجي الناس» كما أن الله -عز وجل- منّ عليك باليقظة, 





فأيقظ الناس» اوعى تسيب الناس! 
من أهم أسباب النجاة؛ إنك تصحى الناس» اوعى تدشغل بالناس إنك 
تكاثرهم في الدنيا زي سورة التكاثر» اوعى تدشغل بالناس إنك تستهزئ 
بيهم زي سورة ا همزة, خلي انشغالك بالناس إنك تنقذهم, سئل ابن 
سيرين: "ما القلب السليم؟ قال: أنصح الناس للخلق" اللي قلبه سليم» 
اللي بيحب الناس جدًا ونفسه بنصحهم, ونفسه الناس كلها تبقى 
كويسة ده اللي قلبه سليم, أنصح الناس للخلق هو ده اللي قلبه سليم. 
"وَتَوَاصُوًا باحق" يصحي الناس» اعرف إن دي مهمة صعبة فربنا 
بيقولك اصبر, اصبرء النجاة من الخسارة مش سهلة, اللي حواليك 
عايزينك تخسر حتى لو غصب عنهم "إن من أَرْوَاجِكُمَ وَأَوْلَادَكُمْ عَذُوًا 
لَك" التكاثر اللي في الدنيا اللي حواليك هيفتنك؛ أنت ممكن تبقى من 
الذين آمنواء ومکن تبقى من اللي عملوا الصالحات» ومن اللي تواصوا 

بالحق» متعرفش تصبر فالتلاتة يقعوا منك! دايا خط البداية زْحمة» لكن 
خط النهاية اللي بيوصل في آخر السباق قليل. 

لو احنا اتكلمنا عن أهمية حفظ القرآن» وقالولنا خطبة وجيبنا أحد 
المشايخ قالنا خطبة كلنا قعدنا نبكي عن أهمية حفظ القرآن, وقولنا مين 
هيحفظ القرآن؟ الاستمارة لحفظ القرآن هتلاقي المسجد كله بيقدم 
طلبات حفظ القرآن» لكن السنة اللي بعدها مين كمل حفظ القرآن؟ 
تجد بعد ما كان عندنا خمسة آلاف طلب مغلا اللي كمل تلاتة أربعة, 
وده الصبرء مين اللي بيكمل للآخر؟ سهل جدًا إنك تاخد قرار النهاردة 
أنا هحافظ على الصلوات في المسجد, وتستعين بالله لكن مين اللي 
هيصبر؟ لذلك ربنا قال: 'وَتَوَاصُوْا" مقالش ووصي. 

يعني ايه 'وَتَوَاصّوًا"؟ يعني أنت النهاردة بتوصّي بكرة في واحد بيوصيك, 
'وَتَوَاصَّؤًا" يعني الناس بتوصي بعضء لذلك يقولون: لا أحد أكبر من 
أن يُوصّىء ولا أحد أقل من أن يُوصي» دا معنى "وَتَوَاصُوًا". 

لا أحد أكبر من أن يُوصّى: مفيش حد كبير على النصيحة, ولا أحد 
أقل من أن يوصي: اوعى تقلل نفسك» هو أنا مين عشان أنصح؟ لأ 
انصح» ده من أسباب النجاة؛ الأمر بالمعروف والنهي عن المنكرء يعني 

اللي هيصلي ويقيم الليل ويذكر ربنا وميأمرش بالمعروف وينهي عن 
المنكر خسران برضه» اللي مش هيصلح أحوال الناس أيضًا خسران» 
اللى مش هيدشغل بإصلاح بيته وزوجه وأولاده وأقاربه أيضًا ٤‏ خسارة. 
"وَتَوَاصوًا باق وَتَوَاصّوْا" أنت النهاردة نشيط» بكرة أنت ضعيف» 
لذلك أنت محتاج بيئة الإيمان, أنا النهاردة بوعظ بكرة محتاج حد 
يوعظبي, أنت النهاردة بتقول النصيحة بكرة محتاج حد يقوهالك» أنت 
النهاردة شوفت واحد غضبان قولتله اذكر الله واستعيذ بالله من 
الشيطان الرجيم» بكرة أنت هتبقى غضبان وهو يقولك استعيذ باللّه 
من الشيطان الرجيم, هو ده الناس» الإنسان دايا متقلب لذلك محتاج 
أنه لما يسقط يبقى في بيئة إعانية تلحقه» مش لا يسقط ناس تبقى 
فرحانة أنه وقع وخلاص رجع تان زيه زيناء ورجع خلاص معدش حد 
هينصحنا ولا يوجع دماغناء لا لازم تكون في بيئة إبمان. 


إذا أحبتي في الله حتى لا أطيل عليكم» هذه السورة القصيرةء التلات 
آيات أول لما تفتحها تحس إن الوقت بيخلص, إن اليوم بيخلص, إن 
الزمن بيخلص» وأن القيامة اقتربت» ويقسم الله بآخر لحظات الامتحان 

"وَالْعَصْرٍ" ايه النتيجة يارب؟ لم ينجح أحد "إن الْإِنسَانَ في خُسْرٍ" 
أبدَا يارب؟ لأ عدد قليل اللي نجح, مين هما؟ اللي حافظوا على أربع 
حاجات "الَذِينَ آمَنُوا وَعَمِلُوا الصَّالَاتٍ وَتَوَاصّوًا بالق وَتَوَاصّوا 
بالصّيرٍ" ولم يكونوا من المتكاثرين؛ ولم يكونوا من المّازين اللمّازين, 
السورة اللي قبلهاء والسورة اللي بعدهاء كذلك ينجو الإنسان. 

أسأل الله -عز وجل- أن ينجيّنا من الفتن» اللهم بارك لنا في أوقاتنا 
واملأها بطاعتك يارب العالمين, اللهم بارك لنا في أعمارنا واملأها 
بطاعتك يارب العالمين, اللهم هب لنا من أزواجنا وذرياتنا قرة أعين 
واجعلنا للمتقين إماماء اللهم اجعلنا لك ذكارِين شكارين صوامين 
قوّامِين عليك متوكلين إليك منيبين أواهين مخبتين يارب العالمين» اللهم 
أعنا على ذكرك وشكرك وحسن عبادتكء, اللهم أعنا على ذكرك 
وشكرك وحسن عبادتك» وبارك لنا في أعمالنا يارب العالمين» اللهم 
استعملنا ولا تستبدلناء اللهم اهدنا واهد بنا واجعلنا سببًا لمن اهتدى, 
اللهم قيّض هذا البلد أمر رشد يُعَر فيه أهل طاعتك. ويؤمر فيه 
بالمعروف وينهى فيه عن المنكرء اللهم حكّم فينا كتابك» اللهم ول 
علينا خيارنا ولا تولٍ علينا شرارناء اللهم اصرف عن مصر الفتن وعن 

سائر بلاد المسلمين يارب العالين› اللهم ربنا آتنا في الدنيا حسنة وفي 
الآخرة حسنة وقنا عذاب النار, أقول قولي هذا وأستغفر الله لي ولكم. 
سبحانك اللهم وبحمدك أشهد أن لا إله إلا أنت. أستغفرك وأتوب 
إليك, وأقم الصلاة. 

